cyanic-selkie/wikianc huggingface dataset:
Geluksoord
Geluksoord is 'n township aan die westekant van Christiana, in die suidweste van Noordwesprovinsie van Suid-Afrika. Geluksoord is waar Christiana se Kleurlinge tydens die apartheidsjare gewoon het.
Myddleton
Myddleton Glebe (die Myddleton-kerkgronde) lê 5km oos van Caledon aan weerskante van die N2 nasionale pad.
Op 20 Februarie 1850 skenk sir Harry Smith, die goewerneur van die Kaapkolonie, 350 morg grond aan die Anglikaanse kerk om vrygestelde slawe te huisves. Elke bewoner het 'n erf gekry wat gewissel het tussen die 1 000 en 2 000 vierkante meter, maar dit sou die eiendom van die kerk bly. Bewoners kon huise bou, vee aanhou en graan en groente verbou. Slegs nasate van die oorspronklike erfhouers kon om verdere grond aansoek doen. Tot 1965 moes die bewoners 25c huur per maand aan die kerk betaal. Die kerk het streng reëls neergelê wat die lewe op die dorpie bepaal het.
Die bou van die N2 nasionale pad het die dorpie in twee verdeel. Voorheen het die hoofpad teen die spoorlyn verby geloop. In 1980 is die dorpie tot gekleurde woongebied verklaar en onder die afdelingsraad van Caledon geplaas. Sedert 1995 is dit 'n woonbuurt van Caledon en huisves dit ongeveer 140 gesinne.
Oor die oorsprong van die naam Myddleton bestaan meningsverskil. Eerw. Myddleton Wilshere het die dorpie aanvanklik uitgelê. Die nooiensvan van die bekende argitek Sophy Gray, vrou van biskop Robert Gray van Kaapstad, was ook Myddleton.
Chaosteorie
Chaosteorie is 'n tak van wiskunde te make met dinamiese stelsels. Klein verskille in die beginstoestande kan groot verandering in die afloop van die stelsels te weeg bring.
Bergbrachystegia
Die bergbrachystegia (Brachystegia tamarindoides) is 'n spreiende boom met 'n platterige kroon, wat inheems is aan Zimbabwe, Burundi, Demokratiese Republiek van die Kongo, Tanzanië, Zambië, Malawi, Mosambiek en Angola. Die boom word regdeur Zimbabwe op dagsome aangetref, dikwels in klein stande, of waar daar andersins geskikte omgewingstoestande voorkom. Die boom se bas skilfer af wat kenmerkende geel kolle blootlê.
Svein Scharffenberg
Svein Scharffenberg (21 Junie 1939 – 5 Desember 2017) was 'n Noorse akteur en regisseur. Hy was bekend vir sy rolle in die rolprente Lady Inger of Ostrat (1975), Markus og Diana (1996), en Cabin Fever (2000).
Marita van der Vyver
Marita van der Vyver (gebore 6 Mei 1958 in Kaapstad) is 'n Afrikaanse skrywer.
Lewe
Haar eerste roman vir volwassenes, Griet skryf 'n sprokie, het in 1992 verskyn. Die roman is bekroon met die ATKV-prys, die M-Net-boekprys en die Eugène Maraisprys. Dié boek is later vertaal in Engels, Nederlands, Duits, Frans, Italiaans, Spaans, Sweeds, Tsjeggies, Chinees en Hebreeus. Van der Vyver skryf daarna in 1994 'n roman, Dinge van 'n kind (1994). In 1997 skryf sy haar eerste boek vir jong kinders, Olinosters op die dak. Wegkomkans volg in 1999 gepubliseer en Griet kom weer in 2001. Haar nuutste jeugboek is Die ongelooflike avonture van Hanna Hoekom, terwyl Die hart van ons huis, waarin sy haar lewe in die Provence skets, in 2004 uitgegee word.
Van der Vyver woon sedert 1999 saam met haar Franse man en vier kinders op die Franse platteland.
Werke
Prosa
Kosboeke
Kinder- en jeugboeke
Toekennings
Die Tienie Hollowaymedalje vir Kleuterliteratuur is in 1997 aan haar toegeken vir die boek Olinosters op die dak. Die MER-prys is in 2000 aan haar toegeken vir kinderlektuur. Sy word in 2016 bekroon met die Scheepersprys van die Suid-Afrikaanse Akademie vir Wetenskap en Kuns vir die boek Swemlesse vir ’n meermin.
78
Die jaar 78 was 'n gewone jaar wat volgens die Gregoriaanse kalender op 'n Saterdag begin het. Dit was die 78ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Matlala
Matlala is 'n swart nedersetting 35 km noordwes van Polokwane, in die Limpopoprovinsie van Suid-Afrika.
Christendom in Belarus
Met meer as 100 etniese en godsdienstige groepe word na Belarus as 'n multi-etniese en multi-religieuse land verwys. In die 9de eeu het Belarus onder die heerskappy van Kiëf-Roes gekom en is vervolgens gekersten. Sy veelsydigheid en kulturele rykdom het sy oorsprong onder meer in die land se verlede as 'n deel van die Grootvorstedom Litaue en die Pools-Litause Gemenebes - so het die Litause heersers reeds in die laat 14de eeu die immigrasie van Islamitiese Tatare bevorder. Later het groot Joodse gemeenskappe voordeel uit dié land se religieuse verdraagsaamheid getrek.
Vanweë die huidige politieke situasie - Belarus word as die laaste Europese land met 'n diktatoriese bewind beskou - is godsdiensvryheid net soos ander menseregte destyds nie gewaarborg nie. President Aleksander Loekasjenko, wat in 1994 aan die bewind gekom het, verwys na homself as "ortodokse ateïs".
Die meerderheid van Belarus se bevolking van sowat tien miljoen is egter aanhangers van inheemse Oosters-Ortodokse Kerke en ander Christelike en nie-Christelike denominasies. Volgens die gevolmagtigde verteenwoordiger van religieuse sake en aangeleenthede van nasionale minderhede beloop die aandeel religieuse Wit-Russe sowat 60 persent.
Hiervan is sowat 82 persent lidmate van die Ortodokse Kerk van Belarus wat aan die Moskouse Patriargaat ondergeskik is. Die kerk se besondere status word deur die Wit-Russiese staat erken, alhoewel dit in die praktyk geen voorregte geniet nie. Daar is ook 'n Witrussiese Onafhanklike (Outokefale) Ortodokse Kerk wat nie amptelik geregistreerd is nie.
Sowat twaalf persent is Rooms-Katolieke wat in die aartsdiosese van Minsk en Mahiljou georganiseer is (met drie dioseses in Hrodna, Pinsk en Witebsk), en vier persent aanhangers van religieuse verenigings soos Hare Krisjna en Baha'i. Die aandeel Protestantse Christene beloop maar sowat twee persent. Baptiste-gemeentes, wat aan die Baptiste-Wêreldalliansie gekoppel is, het in 1998 meer as 11 000 lidmate gehad. Daar was 170 Pinkstergemeentes in 1993. Lutherane vorm deel van die Evangelies-Lutherse Kerk in Rusland en ander state.
Alle religieuse denominasies word deur die staat gereglementeer. Al waarborg die Wit-Russiese grondwet hulle gelykheid voor die reg en vrye beoefening van hul gelowe, maak dit nogtans voorsiening vir staatsinmenging wat "hulle invloed op die vorming van geestelike, kulturele en staatstradisies van die Wit-Russiese volk" betref.
Volgens die wet oor geloofsgemeenskappe van 2002 word tradisionele gelowe deur die staat erken mits hulle volgens 'n ingewikkelde prosedure amptelik geregistreer is; hieronder val die Ortodokse, Rooms-Katolieke en Lutherse Kerke net soos Islam en Jodedom. Die wet word nie toegepas op nuwe religieuse bewegings nie - die owerhede weier gewoon "om tegniese redes" om hulle te registreer. So is byvoorbeeld 'n verbod op Sciëntologie geplaas.
Laura Christensen
Laura Christensen (gebore 26 Januarie 1984) is 'n Deense aktrise, skryfster, en vervaardiger. Sy is bekend vir haar rolle in die rolprente Midsummer (2003), Life Hits (2006), en Crying for Love (2008).
Christendom in Belarus
Maar selfs enkele Christelike gemeenskappe, wat reeds sedert die 17de eeu in Belarus bestaan soos Russiese Ougelowiges en die Evangeliese Kerk van die Helvetiese Belydenis (Calviniste), word amptelik nie erken nie. Dit is onwettig om nie-erkende gelowe te beoefen, insluitende aanbidding tuis. Die invoer en verspreiding van religieuse literatuur moet deur die staat goedgekeur word.
Vir die Loekasjenko-bewind skep veral religieuse groeperings, wat hulle vir die agting van menseregte beywer, probleme. Die "Nuwe Lewe"-gemeente het in 2006 'n hongerstaking georganiseer om 'n wysiging van die wet oor religieuse gemeenskappe af te dwing. Ook 'n aantal leidende persoonlikhede van Belarus se politieke opposisie is belydende Christene. Daar is 'n Christen-Demokratiese beweging van Wit-Russiese vroue en 'n Christen-Demokratiese Party wat die tradisie van Wit-Russiese Christen-Demokrate van die vroeë 20ste eeu voortsit, maar nie amptelik geregistreer word nie.
Nan Hua-tempel
Die Nan Hua-tempel (南華寺, Nanhua Si) is die grootste Boeddhistetempel en -kweekskool in Afrika, en is geleë in Bronkhorstspruit in Gauteng, Suid-Afrika. Dit is die Afrika-hoofkwartier van die Fo Guang Shan-orde en is in 1967 gestig. Dit is ’n Mahayana Boeddhistiese kloosterorde.
Geskiedenis
Die tempel is op 8 Maart 1992 gestig toe die Bronkhorstspruitse stadsraad onder dr. Hennie Senekal, wat Taiwan besoek en beleggingsmoontlikhede op die dorp ondersoek het, ses hektaar grond aan die Fo Guang Shan-orde geskenk het vir ’n Boeddhistiese kultuur- en opvoedingsentrum. Bouwerk het in Oktober 1992 begin; die uiteindelike koste van die tempel was R60 miljoen.
Sedertdien is die tempel, sowel as die Nan Hua-gastehuis, Afrika-Boeddhisteseminaar (ABS), Nan Hua-dorp en ander sentrums gebou. Die tempel het takke in ander Suid-Afrikaanse stede gestig, soos Johannesburg, Bloemfontein, Newcastle, Durban en Kaapstad.
Die hooftempel is in 2005 geopen deur die sewende en (nou voormalige) wêreldwye hoofab, Hsin Pei.
Abde en abdiste
Die abde en abdiste van Nan Hua sedert sy stigting is:
Bomontploffing
Op 30 Oktober 2002 het die Boeremag, ’n militante regse Afrikanerbeweging, ’n bom in die kelder van die tempel geplant. Twee personeellede is lig beseer toe die bom se ontsteker voortydig afgaan. Sowat 150 volgelinge van Suid-Afrika, Australië, Taiwan, Maleisië en Amerika het in dié tyd ’n diens in die hooftempel bygewoon en sowat 30 konstruksiewerkers was ook in die omgewing.
Blade Runner
Storielyn
Die rolprent beeld 'n distopiese Los Angeles in 2019 uit wat, in teenstelling met die moderne beeld van Suid-Kalifornië as 'n streek van ewige sonskyn, in ewige donkerheid gehul is en deur onophoudelike reënbuie gepla word. Inwoners, wat dit kan bekostig, emigreer na buitewêreldse kolonies. Een van die filmkarakters, wat in die donker stad moet agterbly, is J. F. Sebastian (vertolk deur William Sanderson).
Replikante, wat die verbod op aardse verblyf probeer omseil en na die Moederplaneet terugkeer, word deur besondere polisie-agente of Blade Runners gejaag en vernietig ("retired", oftewel buite bedryf gestel volgens die rolprent se terminologie).
Die rolprent handel oor 'n groep replikante wat in Los Angeles ondergeduik het en die Blade Runner-spesialis Rick Deckard (Harrison Ford) wat aan uitbranding ly en skroom om sy laaste opdrag te aanvaar - om 'n groep replikante buite bedryf te stel wat in opstand gekom het teen die beperking van hul «leeftyd» tot vier jaar en ondergeduik het om hul skepper - 'n welvarende nyweraar - op te spoor. In die eindtoneel moet Deckard besef dat die verskille tussen mens en mensgemaakte replikant só sterk vervaag het dat hy vir die eerste keer met sy eie ontmensliking gekonfronteer word.
Kulturele impak
Alhoewel die rolprent aanvanklik nie groot aanklank gevind het by Noord-Amerikaanse gehore nie, het dit internasionale sukses en kultstatus behaal. Sy donker styl en futuristiese ontwerpe het die inspirerende maatstaf geword vir baie latere wetenskapsfiksiefilms, videospeletjies, anime en televisieprogramme.
Dit het die werk van Philip K. Dick onder Hollywood se aandag gebring, en verskeie latere rolprente is op sy werk gebaseer.
Uitgereik
Blade Runner is op 25 Junie 1982 in 1290 teaters vrygestel. Verskeie weergawes van Blade Runner is gemaak. Die oorspronklike (1982, 113 minute) is in Maart 1982 in Denver en Dallas gewys op gehoortoetse. Negatiewe reaksies het gelei tot die wysigings wat gelei het tot die Amerikaanse teaterweergawe.
Opvolgprent
Die lank verwagte opvolgprent Blade Runner 2049 was in Oktober 2017 op die silwerdoek. Ridley Scott was by dié projek betrokke as vervaardiger, terwyl Denis Villeneuve, wat bekendheid verwerf het met die wetenskapsfiksie-film Arrival, die regie behartig het. Ryan Gosling het die hoofrol vertolk; ander rolle is vertolk deur Harrison Ford (as Deckard), Jared Leto en Robin Wright.
Fokker D.XXI
Die Fokker D.XXI was 'n vegvliegtuig wat deur Fokker gebou is vir die Militaire Luchtvaart van het Koninklijk Nederlandsch-Indisch Leger (ML-KNIL). Dit het die standaardvegter geword vir drie lande: Nederland, Finland en Denemarke. Die eerste van die Nederlandse Lugmag se vliegtuie het in mid-1938 gevlieg en was almal vroeg in September 1938 afgelewer. Toe Duitsland Nederland binnegeval het in Mei 1940, het Nederland oor 28 Fokker D.XXI's beskik. In die vyf dae voor Nederland oorgegee het, het die Nederlandse vlieëniers teen 'n oormag geveg. Op 10 Mei het hulle 37 Junkers Ju 52 vragvliegtuie op een oggend vernietig. Die vlieëniers het aangehou veg totdat hulle ammunisie opgeraak het.
Finland het die vliegtuig onder lisensie vervaardig vanaf 1939 tot 1944. Sommige van die modelle is verander om die Pratt and Whitney Twin Wasp Junior motor van 825 perdekrag of die Bristol Peagsus motor te kan gebruik. By al die Finse vliegtuie was vier masjiengewere in die vlerke gemonteer. Hulle was ook toegerus met ski's in die winter.
Denemarke het beide Nederlands- en Deensvervaardigde vliegtuie gebruik.
Tafelsout
Tafelsout is 'n natuurlike geurmiddel wat daagliks in kos geëet word.
Gewone sout is 'n minerale stof wat bestaan uit natriumchloried (NaCl), 'n verbinding wat deel uitmaak van die groter klas van ioniese soute. Sout in sy natuurlike vorm is 'n kristallyne mineraal bekend as rotssout of haliet. Sout is een van die oudste en mees alomteenwoordige geurmiddels van kos en 'n belangrike metode van voedselpreservering. Tafelsoutkristalle het 'n halietstruktuur.
Seewater
Sout is in groot hoeveelhede teenwoordig in die see waar dit die belangrikste minerale bestanddeel is, met die oop see wat ongeveer 35 gram (1,2 onse) van vastestowwe per liter bevat, 'n soutgehalte van 3,5%.
Mens, dier en plant
Sout is noodsaaklik vir dierelewe en een van die basiese menslike smake. Diereweefsel bevat groter hoeveelhede sout as plantweefsel. Die tipiese dieet van nomades wat leef van hul kleinvee en beeste verg daarom min of geen soutbyvoeging, terwyl 'n graangebaseerde dieet aanvulling vereis.
Organismes wat op die land leef het nogtans net 'n beperkte hoveeelheid sout nodig. In gebiede waar die soutinhoud van die grond te hoog is, leef plante wat spesiale aanpassings daaraan ontwikkel het. Hulle word halofiete genoem.
Preserveermiddel
Die mens het lank sout as preserveermiddel gebruik. Dit verhinder die groei van mikroörganismes wat voedsel aantas of staan fermentasie toe wat 'n eetbare produk oplewer. 'n Goeie voorbeeld is die oorspronkelik Ierse corned beef. Die corn verwys na die growwe sout waarmee vleis bewaar word. 'n Ander voorbeeld is suurkool, waar fyngekapte kool met sout vermeng word. In die pekel wat uit die plantvog gevorm word, vind maklik fermentasie deur melksuurbakterieë plaas.
Oplosbaarheid
Die oplosbaarheid van sout in water verbeter weinig met 'n styging in temperatuur, van 357 mg/ml (teen 25 °C) na 384 mg/ml (in water teen 100 °C). Toevoeging van HCl laat die oplosbaarheid sterk afneem en in gekonsentreerde HCl is die stof byna onoplosbaar.
79
Die jaar 79 was 'n gewone jaar wat volgens die Gregoriaanse kalender op 'n Sondag begin het. Dit was die 79ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Tafelsout
Chemiese eienskappe
Soutoplossings (pekel) word grootskaals aan elektrolise onderwerp. Die produkte is chloorgas en natriumhidroksied NaOH: Die anodiese reaksie is: Aan die katode vind watersplitsing plaas: Natriumhidroksied (natronloog) en chloor kan gekombineer word om bleikmiddel (hipochloriet ) te vervaardig:
As die oplossing verhit word, ontstaan chloraat:
Noordwes-stadion
Die Noordwes-stadion is 'n sportstadion in Welkom, Suid-Afrika. Dit is die tuisveld van die Down Touch Griffons in die Curriebeker-reeks. Die stadion het sitplek vir 17 000 mense.
Aymara
Aymara (Aymar aru) is naas Quechua en Guaraní die belangrikste inheemse taal van Suid-Amerika wat deur sowat 2,8 miljoen mense in die sentrale Andesstreek van Bolivië, Chili en Peru gepraat word. Dit word veral deur die Aymara gepraat en vorm saam met Guaraní, Quechua en Spaans die amptelike tale van Bolivië asook saam met Quechua en Spaans die amptelike tale van Peru. Daarbenewens is Aymara 'n erkende minderheidstaal in Chili.
Aymara word oorwegend in die sentrale weste van Bolivië en aangrensende streke van Chili en Peru gepraat. Dit vorm saam met Kawki (amper uitgestorwe) en Jaqaru (700 sprekers) die Aymara-taalfamilie.
The Misfits
The Misfits is 'n Amerikaanse horror punk/metal groep gestig in 1977 in Lodi, New Jersey. Die oorspronlike lede was sanger Glenn Danzig, baskitaarspeler Jerry Only, en tromspeler Manny Martínez. Danzig en Jerry Only was die enigste permanente lede in hul eerste ses jaar, en die groep het menigde lede-veranderinge gehad oor die jare.
Kleinfontein, KwaZulu-Natal
Kleinfontein is 'n dorp in Uthukela-distriksmunisipaliteit in KwaZulu-Natal, Suid-Afrika.
Ach! ich sehe, itzt, da ich zur Hochzeit gehe, BWV 162
'Ach! ich sehe, itzt, da ich zur Hochzeit gehe, BWV 162', is 'n kantate van Johann Sebastian Bach.
Entalpie
Entalpie is 'n mate van die totale energie in 'n termodinamiese stelsel. Dit sluit die interne energie (die energie wat vereis word om die stelsel te skep asook die energie in wat vereis word om ruimte vir die stelsel te skep deur die verplasing van die omgewing om sodoende die volume en druk van die stelsel daar te stel.
Entalpie is 'n toestandsfunksie en 'n ekstensiewe hoeveelheid. Die SI-eenheid van entalpie is joule. Ander eenhede word steeds in sekere wêrelddele gebruik soos onder andere die kalorie.
August Schønemann
August Schønemann (30 Mei 1891 – 18 Februarie 1925) was 'n Noorse akteur. Hy was bekend vir sy rol in die rolprent Kjærlighet på pinde (1922).
Entalpie
In stelsels waar chemiese reaksies by 'n konstante druk plaasvind het die verandering in entalpie, ΔH 'n positiewe waarde vir endotermiese reaksies.
Die gebruik van die entalpie begrip vereenvoudig die beskrywing van energie-oordrag aangesien dit nie beïnvloed word deur die energie wat na die omgewing oorgedra word deur die uitsetting van die stelsel nie.
Formele definisie
Die entalpie van 'n stelsel word gedefinieer as:
waar Let wel die term U is die energie wat vereis word om die stelsel te skep en die pV term is die energie wat vereis word om "ruimte" te skep vir die stelsel as die druk van die omgewing konstant bly.
Die pV term in die vergelyking kan beter verstaan word deur middel van die voorbeeld van 'n isobariese proses. Gas verander van volume (as gevolg van byvoorbeeld 'n chemiese reaksie) in 'n silinder wat 'n suier stoot om 'n konstante druk p te behou. Die krag word bereken deur die oppervlakte van die suier A endie definisie van druk p = F/A: die krag is dus F = pA. Uit die definisie van werk W is W = Fx, waar x die afstand wat die suier beweeg het. Deur die twee vergelykings te kombineer verkry 'n mens W = pAx en aangesien die produk Ax gelyk is aan die volume waardeur die suier beweeg het kan afgelei word dat die werk wat deur die gas op die suier verrig is bepaal word deur W = pV, waar p 'n konstante druk en Vdie uitsettingsvolume is. Die insluit van die pV term in die definisie van entalpie beteken dat enige interne energie wat omgesit is in werk op die omgewing nie die waarde van die entalpie beïnvloed nie. Die verandering in entalpie kan gedefinieer word as ΔH = ΔU + W = ΔH = ΔU + Δ(pV), waar ΔU die termiese energie verteenwoordig wat tydens die uitsetting verlore gegaan het en W die arbeid is wat verkry is deur die krag wat op die suier uitgeoefen is.
Entalpie en warmte
Die toename in entalpie in 'n stelsel is presies gelykstaande aan die energie wat daarby gevoeg is deur warmte, onder die voorwendsel dat die stelsel onder 'n konstante druk onderwerp is en dat die enigste werk wat op die stelsel verrig word uitsettingswerk is:
Nie-meganiese werk kan prosesse insluit soos die verandering in interne energie deur gebruik te maak van 'n eksterne elektriese veld of die byvoeg van energie deur die inhoud te roer. As enige nie-meganiese werk verrig word sal die bostaande vergelyking nie geldig wees nie.
Voorbeeld 1
Beskou die volgende gasmengsel by 2000 kPa(a) en 200 °C: H2 = 40%, CO = 30%, CH4 = 10%, H2O = 20%
Bepaal die hoeveelheid fases van die mengsel.
Wat is die entalpie van die mengsel, die damp en die vloeistof relatief tot 0 °C?
Antwoord:
In die algemeen is entalpie die volgende:
waar C_p die warmtekapasiteit is in tipiese eenhede kJ/(kg.K) of kJ/(kmol.K)
Cp is egter 'n funksie van temperatuur, dus is dit meer akkuraat om die integraal van Cp te kry:
Om die entalpie van die mengsel te bepaal, moet elke komponent afsonderlik beskou word, en dan is:
By die verwysingstemperatuur van 0 °C (en 101.325 kPa) gaan al die komponente in die dampfase wees, behalwe water wat in 'n vloeistoffase gaan wees. Omdat die entalpie van water vrylik beskikbaar is in stoomtabelle, gaan ons eerder stoomtabelle gebruik om water se entalpie te bepaal. Vir die ander gasse gaan ons C_p as 'n funksie van temperatuur gebruik.
Beskou die droë gas apart:
Volgens Perry, 6de uitgawe, Tabel 3-181, p 3-129, die volgende: (T is temperatuur in Kelvin)
Dus is die warmtekapasiteit vir die droë gas (water uitgesluit):
Dus is die entalpie van die droë gas relatief tot 0 °C die volgende (onthou, 0 °C = 273.15 K):
Beskou die water (H2O) apart:
Volgens stoomtabelle is die dampdruk van stoom by 200 °C, 1555 kPa(a). Die werklike druk is dus laer, dus sal al die water in dampfase wees.
Volgens stoomtabelle vir oorverhitte stoom is die entalpie van stoom by 200 °C en 400 kPa, 2861 kJ/kg. Stoom se molekulêre massa is 18 kg/kmol, dus is die entalpie van die stoom 2861 kJ/kg × 18 kg/kmol = 51 532 kJ/kmol.
Dus is die entalpie van die gasmengsel:
Voorbeeld 2
Indien dieselfde gasmengsel in voorbeeld 1 by 2000 kPa(a) en 100 °C (ipv 200 °C) is:
Bepaal die hoeveelheid fases van die mengsel.
Wat is die entalpie van die mengsel, die damp en die vloeistof relatief tot 0 °C?
Antwoord:
Op dieselfde manier bereken in voorbeeld 1, is die entalpie van die droë gas 3012 kJ/kmol (ipv 6119 kJ/kmol).
Beskou nou die water afsonderlik:
Nou is die toestand van water by die mengseltemperatuur van 100 °C en die parsiële druk van water wat 400 kPa(a) is. Volgens stoomtabelle is die dampdruk van stoom by 100 °C, 101.325 kPa(a). Die werklike druk is dus hoër, dus sal 'n gedeelte van die water in die dampfase wees. LW, nie al die water gaan in die dampfase wees nie. Die water sal kondenseer tot waar die parsiële druk van water gelyk is aan die dampdruk van die water in die gasmengsel.
Volgens stoomtabelle vir versadigde stoom is die entalpie van versadigde stoom by 100 °C, 2676 kJ/kg. Indien dit gemaal word met die molekulêre massa van 18 kg/kmol, dan kry ons 48 209 kJ/kmol.
Dus, in opsomming (onthou, alles is by 100 °C):
Berning Malan
Herkoms en opleiding
duimnael|links|320px|Ds. Malan was in 1928 voorsitter van [[Universiteit Stellenbosch|Maties se studenteraad. Agter: A.A. Smuts (B.A.), (later ds.) O.A. Cloete (B.A.), C.P. van der Merwe (B.A.), E. Stals (B.Sc.), H. Liebenberg (B.A.), A.A. Smuts (B.Sc.), E.P. Groenewald (M.A.). Middel: (later prof.) H.B. Thom (M.A., adjunkvoorsitter), J.C. van der Westhuizen (M.A., sekretaris), Berning Malan (B.A., voorsitter), Erika Theron (B.A., asst.sekr.), (later ds.) Louis Rex (B.A.) Voor: J.C. Pauw (B.A.), P.A. Weber (B.A., penningmeester), L.H. Bartel (B.Sc.) Abraham Jonker (inlas) was afwesig.]]
Berning Malan het sy laerskoolonderrig op Hoopstad in die Vrystaat ontvang en sy aanvanklike hoërskoolonderrig aan die Hoërskool Franschhoek. Van Januarie 1914 tot 1919 het hy aan 'n plaasskool in die Vrystaat onderwys gegee en daarna sy skoolloopbaan op Boshof hervat en voltooi. Sy naskoolse opleiding het hy ontvang aan die Hugenote-universiteitskollege op Wellington en die Grey-universiteitskollege in Bloemfontein, waar hy die B.A.-graad en Hoër Onderwysdiploma aan die einde van 1923 behaal het. Intussen is hy op 12 Desember 1922 in die huwelik bevestig met mej. Maria Steyl.
Villiersdorp
Nadat hy sy studie voltooi het, het hy van 1922 tot 1925 as hoërskoolonderwyser eers op Winburg en daarna op Parys gewerk. In 1926 het hy na Stellenbosch vertrek vir sy opleiding as predikant. Nadat hy die proponentseksamen aan die einde van 1930 met sukses afgelê het, het hy die gemeente Nuwekerk, Graaff-Reinet, as hulprediker tot April 1938 bedien. Hy is op 29 Januarie 1938 na Villiersdorp beroep en op Saterdag 9 April 1938 in die gemeente bevestig. Op Vrydag 8 April het 'n groot skare die nuwe leraarspaar by Die Tol ingewag, hulle vreugdevol ontmoet en na die pastorie geleide gedoen.
Mev. Maria Malan is op 5 Maart 1941 op Villiersdorp oorlede nadat haar man blykbaar reeds die beroep na Drieankerbaai aangeneem het. Vir die gemeente was haar heengaan 'n traumatiese ervaring – die eerste en enigste predikantsvrou wat in Villiersdorp se pastorie oorlede is. Op 6 Maart 1941 het 'n groot skare gemeentelede ds. Malan na Wellington vergesel waar sy vrou onder blyke van groot deelneming begrawe is. Kort ná mev. Malan se dood het ds. Malan 'n beroep na die NG gemeente Drieankerbaai, Kaapstad, aangeneem en op 27 Maart 1941 is in die Eureka-saal van hom afskeid geneem. Adresse van verskillende liggame op Villiersdorp is voorgelees en aan hom oorhandig, asook 'n pragtige marmervaas namens die Vrouesendingbond vir plasing op mev. Malan se graf. Op Sondag 30 Maart het hy sy afskeidspreek gelewer na aanleiding van die Bybelteks "Ek groet julle met 'n heilige kus". Op 31 Maart is demissie aan hom verleen en finaal van hom afskeid geneem.
Nur jedem das Seine, BWV 163
Nur jedem das Seine, BWV 163, is 'n kantate van Johann Sebastian Bach.
Berning Malan
Drieankerbaai
duimnael|links|270px|Villiersdorp se eerste NG kerk is op [[25 Januarie 1846 ingewy. Ná vergrotings is dit opnuut ingewy op 21 Oktober 1904, maar op 17 Oktober 1949 is dit aan die slopers oorhandig. In dié kerk het ds. Malan die woord bedien.]]
duimnael|regs|270px|Die [[NG gemeente Villiersdorp|NG kerk op Villiersdorp se hoeksteen is eers in 1950 gelê, nege jaar nadat ds. Malan die gemeente verlaat het.]]
duimnael|links|270px|Ds. Malan het die hoeksteen van Villiersdorp se Eureka-Saal op [[16 April 1940 gelê.]]
Ds. Malan is op 12 April 1941 in Drieankerbaai bevestig. Sy bediening het begin in droefheid waarin hy die diep meegevoel van die gemeente gehad het. Die lidmate en kerkraad het hom alle steun gegee in die skaars twee jaar dat hy daar gestaan het. In dié tydperk het die Tweede Wêreldoorlog gewoed en talle skepe is naby die Kaap gekelder en duisende trope het hier aangedoen op pad na die slagvelde van Noord-Afrika en die Ooste. Die spanning wat in baie ander gemeentes ondervind is tussen die lidmate wat vir of teen Suid-Afrika se deelname aan die oorlog was, het nie in Drieankerbaai voorgekom nie. Ds. Malan het by geleentheid die Ring van Kaapstad toegespreek en verklaar: "Van allerweë word gevoel dat ons nou moeilike tye deurmaak en dat besondere versigtigheid deur die kerklike owerhede aan die dag gelê moet word. Die Kerk van Christus is die sterkste band om ons aanmekaar te bind, en niks moet toegelaat word wat hierdie bande sou kon skade doen nie."
Ladismith, Bredasdorp, Montagu
Drieankerbaai se lidmate en kerkraad het op 23 Januarie 1943 met leedwese van ds. Malan afskeid geneem. Hierna het hy na die gemeente Ladismith vertrek. Terwyl hy in Drieankerbaai gestaan het, is hy in die huwelik bevestig met mej. Hester Pretorius van Wellington. Later het ds. Malan ook nog die gemeentes Bredasdorp en Montagu bedien tot hy die tuig in 1960 neergelê het. Hy het 'n student gebly tot op 'n hoë ouderdom en talle werke het uit sy pen die lig gesien. Hy was 'n begaafde predikant wat die waarhede van die Skrif eenvoudig kon oordra.
Catherine Tate
Catherine Tate (gebore 5 Desember 1969) is 'n Engelse aktrise en skryfster. Sy is bekend vir haar rolle in die televisiereekse Wild West (2002), The Catherine Tate Show (2004), Doctor Who (2005), en The Office (2005).
Coverndale
Coverndale is 'n township aan die westekant van Bloemhof, in die suidweste van Noordwesprovinsie van Suid-Afrika. Van die 2 410 inwoners in 2011 het 67% of (1 613) hulself as Kleurlinge beskou.
Chilesaurus
Chilesaurus is ’n uitgestorwe genus van teropode-dinosourusse waarvan fossiele in 2004 vir die eerste keer ontdek is deur die sewejarige Diego Suárez in die Toqui-formasie in Chili. Die genus bevat net een spesie, Chilesaurus diegosuarezi. Chilesaurus het sowat 150 miljoen jaar gelede in die Laat Jura-periode gelewe.
Ontdekking
Fossiele van Chilesaurus, ’n rugwerwel en ’n rib, is op 4 Februarie 2004 deur die sewejarige Diego Suárez ontdek terwyl hy saam met sy ouers, die geoloë Manuel Suárez en Rita de la Cruz, in die Aysén-streek op soek was na sierstene. Nog bene is in 2008 ontdek en daar is geglo dat dit dié van verskeie spesies dinosourusse was wat saam gesterf het. Eers later is besef die bene behoort tot dieselfde spesie met ’n vreemde kombinasie van eienskappe.
In 2015 is die tipe-spesie Chilesaurus diegosuarezi genoem, na Chili en Diego Suárez.
Die holotipe, SNGM-1935, is gevind in die Toqui-formasie uit die geologiese tydsnede Laat Titonium. Dit bestaan uit die redelik volledige skelet en kopbeen van ’n jong dier, maar die pote en die grootste deel van die stert ontbreek. Nog vier skelette en verskeie bene van jong en volwasse diere is daarna gevind.
Beskrywing
Chilesaurus was sowat 3,2 meter lank van sy neus tot sy stert. Sy mees buitengewone eienskap is sy tande, wat dié van ’n herbivoor is, terwyl sy dinosourusverwante, onder meer die Tyrannosaurus rex, vleisvreters was.
Esphigmenou-klooster
Die Esphigmenou-klooster (Grieks: Μονή Εσφιγμένου) is ’n Oosters-Ortodokse klooster in die noordelike deel van Berg Athos in Griekeland. Dit is 18de in rang van die skiereiland se kloosters en is toegewy aan die Hemelvaart van Jesus.
Die huidige klooster dateer uit die 10de eeu, terwyl monnike volgens tradisie reeds in die 5de eeu op die perseel gewoon het. In die vroeë 1970's was die klooster in omstredenheid omhul weens hul verbintenis met ’n groep fanatici wat teen sekere aspekte van die Oosters-Ortodokse Kerk was. Sedert 2005 het die patriarg van Konstantinopel ’n nuwe broederskap by Esphigmenou gestig.
Naam
Die klooster se naam beteken "vasgebind" in Grieks. Volgens een tradisie kom dit van die feit dat die klooster gebou is op ’n stuk grond wat tussen drie heuwels en die see vasgekeer word. Volgens ’n ander tradisie het ’n monnik wat die klooster óf gestig óf gerestoureer het, ’n stywe tou om sy middel gedra, en daarom het die klooster die naam "van die vasgebinde" gekry.
Geskiedenis
Daar is egter bewyse dat dit in die laat 10de en vroeë 11de eeu bestaan het. Dit word in minstens drie manuskripte genoem. Die klooster het vooruitgegaan tot met die Ottomaanse inval van Berg Athos. Dit is ook geknou deur onmin oor grond, seerowerinvalle en twee groot brande in die 14de eeu. Die klooster was later geruïneer en verlate.
In die 16de eeu het dit egter weer herstel. Monnike het geld ingesamel en onder andere prinse van die Donou-vorstedomme het geld geskenk. In die 18de eeu is groot herbou- en restourasiewerk gedoen. ’n Paar bekwame abte het die klooster in die 19de eeu uitgebrei en die huidige geboue is van dié tydperk.
Kultuurskatte
Die klooster besit ’n paar belangrike relieke, boeke en ander klutuurvoorwerpe, onder meer ’n stuk van Napoleon se tent. Die monnike gebruik dit een keer per jaar op Hemelvaartdag oor die ingang van die katolikon (hoofkerk).
In die katolikon is die sogenaamde Kruis van Pulcheria en ’n Bisantynse mosaïek-ikoon van ’n staande Jesus. In die biblioteek is 372 manuskripte, waarvan 75 op perkament geskryf is, en sowat 2 000 gedrukte boeke. Nog 6 000 word in ’n ander deel van die klooster geberg.
Denis Joseph
Denis Joseph (gebore 2 September 1958) is 'n lid van die Nasionale Vergadering van Suid-Afrika vir die Demokratiese Alliansie.
Ricco Ross
Ricco Ross (gebore 16 April 1958) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Aliens (1986), Mission: Impossible (1996), en Wishmaster (1997).
Appalache
Die Appalache-bergreeks of Appalachiese Gebergte is 'n lang bergreeks in Noord-Amerika. Die bergreeks is deels in Kanada, maar grotendeels in die noordooste van die Verenigde State van Amerika geleë. Dit strek oor 'n lengte van 1 500 myl vanaf die eiland Newfoundland in Kanada tot in die middel van Alabama in die VSA. Die individuele berge is gemiddeld 900 meter (3 000 voet) hoog. Die hoogste piek is Mount Mitchell in Noord-Carolina (2 037 m of 6 684 voet). Mount Mitchell is die hoogste punt in die VSA oos van die Mississippirivier, asook die hoogste punt in die ooste van Noord-Amerika.
Brachystegia
Spesies
Daar is 32 spesies wat tot die genus behoort:
Appalache
Vandag is die Appalache slegs die afgetakelde oorblyfsels van 'n eens enorme bergreeks. Die berge is omtrent 480 miljoen jaar gelede gedurende die Ordovisium-tydperk gevorm en was destyds omtrent so hoog soos die Alpe en die Rotsgebergte.
Die Appalachiese Staproete is 'n lang staproete wat byna oor die volle lengte van die bergreeks strek. Die gebied bevat talle steenkoolvelde.
Chloe
Chloe is 'n klein Swart nedersetting 36 km noordwes van Polokwane, in die Limpopoprovinsie van Suid-Afrika.
Kampdorp (Lesotho)
'n Kampdorp is 'n hoofstad van een van die tien distrikte van Lesotho. 'n Kampdorp is gewoonlik die kommersiële spilpunt van die distrik en die regering se distrikskantore is hier geleë. Die grootste kampdorp is die stad van Maseru in die Maseru-distrik.
Die kampdorp se naam is meestal dieselfde as die distrik waarin dit geleë is se naam. Die kampdorp Maseru is byvoorbeeld in die Maseru-distrik geleë en die kampdorp Thaba-Tseka is in die Thaba-Tseka-distrik. Daar is twee uitsonderings, Teyateyaneng lê in die Berea-distrik en Hlotse in die Leribe-distrik.
Die woord "kampdorp" is vermoedelik afgelei van die 19de eeuse polisiekampe, in Sesotho likampo genoem.
Frida Kahlo
Magdalena del Carmen Frieda Kahlo y Calderón (* 6 Julie 1907 in Coyoacán, Meksikostad; † 13 Julie 1954 in Coyoacán, Meksikostad) was 'n Meksikaanse skilderes. Sy word by die beduidendste verteenwoordigers van volksverbonde surrealisme gereken, alhoewel haar werke soms ook elemente van Nuwe Saaklikheid toon.
Frida Kahlo het met haar skilderye dikwels na Meksiko se vroeë Asteekse en Maya-kuns verwys en daarnaas ook die Europese kunsgeskiedenis gereflekteer. Haar werke behandel eweneens sosiale en politieke kwelvrae. Haar betekenis as kunstenares word bevestig deur haar indrukwekkende verwerking van haar persoonlike lyde, veral haar chroniese siekte, maar ook haar huweliksprobleme. 55 van haar 143 skilderye is selfportrette.
Emma Tate (aktrise)
Emma Tate (gebore 30 Oktober 1971) is 'n Engelse aktrise. Sy is bekend vir haar rolle in die rolprente Flushed Away (2006) en Planet 51 (2009), en in die televisiereeks Captain Scarlet (2005).
Ihr, die ihr euch von Christo nennet, BWV 164
Ihr, die ihr euch von Christo nennet, BWV 164, is 'n kantate van Johann Sebastian Bach.
81
Die jaar 81 was 'n gewone jaar wat volgens die Gregoriaanse kalender op 'n Woensdag begin het. Dit was die 81ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Lene Maria Christensen
Lene Maria Christensen (gebore 10 April 1972) is 'n Deense aktrise en skryfster. Sy is bekend vir haar rolle in die rolprent Easy Skanking (2006) en in die televisiereekse Dicte (2013) en The Legacy (2014).
Kallie Knoetze
Kallie Knoetze is 'n voormalige swaargewig bokskampioen van Suid-Afrika.
Nikolaas Jacobus Knoetze is op 24 April 1953 in Roodepoort gebore. Hy het in die 1970's homself in Pretoria gevestig en in Boomstraat geoefen vir sy aanslag op die Suid-Afrikaanse swaargewigtitel. Sy grootpraterige aard het hom gou die bynaam Die Bek van Boomstraat besorg.
Knoetze het in 1977 swaargewigkampioen van Suid-Afrika geword, teen sy aartsvyande in die kryt Gerrie Coetzee, Mike Schutte en Jimmy Abbott. Knoetze het op 27 Julie 1981 uitgetree, met 'n rekord van 27 gevegte, 21 oorwinnings (waarvan 20 uitklophoue) en 6 keer verloor.
Filmografie
Knoetze was ook in die 1986-rolprent, "You Must Be Joking!" te sien saam met bekendes soos Carike Keuzenkamp, Rina Hugo, Leon Schuster, Mike Schutte en Janine Pretorius.
Dimmu Borgir
Dimmu Borgir is 'n Noors black metal musiekgroep vanaf Oslo, Noorweë, gestig in 1993. Die groep is al deur baie lede, met die sanger en kitaarspeler wat die enigste twee oorspronklike lede is.
Andalusië
Andalusië (Spaans: Andalucía) is 'n outonome gewes in die suide van Spanje. Die gewes het 'n bevolking van 8 302 923 in 2010 gehad. Die hoofstad en grootste stad is Sevilla/Seville.
Beechcraft T-6 Texan II
Die Beechcraft T-6 Texan II is 'n enkelmotorige turboskroefaangedrewe vliegtuig wat gebou is deur Raytheon Aircraft Company (wat later Hawker Beechcraft en Beechcraft Defense Company geword het en in 2014 deur Textron Aviation oorgeneem is). Dit is 'n opleidingsvliegtuig gebaseer op die Pilatus PC-9, die T-6 het die Amerikaanse Lugmag se Cessna T-37 Tweet en die Amerikaanse Vloot se Beechcraft T-34 Mentor vervang.
Klaus Fuchs
Klaus Emil Julius Fuchs (29 Desember 1911 - 28 Januarie 1988) was 'n Duitse teoretiese fisikus en atoomspioen wat inligting van die Amerikaanse, Britse en Kanadese Manhattan-projek tydens en kort na die Tweede Wêreldoorlog aan die Sowjetunie verskaf het. Terwyl hy in die Los Alamos Nasionale Laboratorium was, was Fuchs verantwoordelik vir baie belangrike teoretiese berekeninge rakende die eerste kernwapens en later vroeë modelle van die waterstofbom. Na sy skuldigbevinding in 1950 dien hy nege jaar gevangenisstraf in die Verenigde Koninkryk en verhuis daarna na Oos-Duitsland waar hy sy loopbaan as fisikus en wetenskaplike leier hervat.
Beechcraft T-6 Texan II
Die T-6A word deur Amerikaanse Lugmag vir basiese vlieënier en gevegstelseloffisieropleiding, en deur die Amerikaanse Vloot en Amerikaanse Marinierskorps vir primêre en tussentydse Vlootvliegoffisieropleiding gebruik.
Klaus Fuchs
Die seun van 'n Lutherse predikant, Fuchs, het aan die Universiteit van Leipzig gestudeer, waar sy vader 'n professor in teologie was, en betrokke geraak by studentepolitiek, en by die studentetak van die Sosiaal-Demokratiese Party van Duitsland (SPD) en die Reichsbanner Schwarz-Rot-Gold- aangesluit, die SPD se paramilitêre organisasie. Hy is in 1932 uit die SPD geskors en het by die Kommunistiese Party van Duitsland (KPD) aangesluit. Hy het weggekruip na die Reichstag-brand in 1933 en gevlug na die Verenigde Koninkryk, waar hy sy doktorsgraad aan die Universiteit van Bristol onder toesig van Nevill Mott ontvang het, en sy DSc aan die Universiteit van Edinburgh, waar hy as assistent vir Max Born, gewerk het.
Beechcraft T-6 Texan II
Dit word ook deur die Koninklike Kanadese Lugmag, Griekse Lugmag, Israeli Lugmag en Irakse Lugmag gebruik vir basiese vliegopleiding. Die T-6B is ook die primêre opleidingsvliegtuig vir Amerikaanse student-vlootvlieëniers. Die T-6C word ook deur die Meksikaanse Lugmag, Koninklike Britse Lugmag, Koninklike Marokkaanse Lugmag en die Koninklike Nieu-Seelandse Lugmag vir opleiding gebruik.
Klaus Fuchs
Nadat die Tweede Wêreldoorlog in Europa uitgebreek het, is hy in die Isle of Man en later in Kanada geïnterneer. Nadat hy in 1941 na Brittanje teruggekeer het, word hy 'n assistent van Rudolf Peierls en werk by die 'Tube Alloys' - die Britse atoombomprojek. Hy begin inligting oor die projek aan die Sowjetunie deurgee deur Ursula Kuczynski, met die kodenaam "Sonya", 'n Duitse kommunis en 'n majoor in die Sowjet-militêre intelligensie wat saam met Richard Sorge se spioenasiering in die Verre Ooste gewerk het. In 1943 is Fuchs en Peierls na die Columbia Universiteit, in New York Stad, om by die Manhattan-projek te werk. In Augustus 1944 het Fuchs by die Los Alamos-laboratorium aangesluit by die Afdeling Teoretiese Fisika, onder Hans Bethe. Sy vernaamste kundigheidsgebied was die probleem van inploffing wat nodig was vir die ontwikkeling van die plutoniumbom. Na die oorlog keer hy terug na die Verenigde Koninkryk en werk hy by die Atomic Energy Research Establishment in Harwell as hoof van die Afdeling Teoretiese Fisika.
In Januarie 1950 het Fuchs erken dat hy 'n spioen was. 'n Britse hof het hom tot veertien jaar gevangenisstraf gevonnis en van sy Britse burgerskap gestroop. Hy is in 1959 vrygelaat, nadat hy nege jaar gedien het, en het na die Duitse Demokratiese Republiek (Oos-Duitsland) geëmigreer, waar hy tot die Akademie van Wetenskappe verkies is en 'n lid van die Sentrale Komitee van die Sosialistiese Eenheidsparty van Duitsland (SED) geword het. Hy is later aangestel as adjunkdirekteur van die Instituut vir Kernnavorsing in Rossendorf, waar hy gedien het totdat hy in 1979 afgetree het.
O heilges Geist- und Wasserbad, BWV 165
O heilges Geist- und Wasserbad, BWV 165, is 'n kantate van Johann Sebastian Bach.
Kerry Rossall
Kerry Rossall (gebore 23 Junie 1947) is 'n Amerikaanse akteur en vervaardiger. Hy is bekend vir sy rolle in die rolprente Apocalypse Now (1979), The Abyss (1989), Timeline (2003), en Poseidon (2006).
Openbare betrekkinge as sakefunksie in ondernemings
Die openbare betrekkingefunksie van ondernemings is daarvoor verantwoordelik om 'n gunstige openbare beeld van die onderneming te skep. Dit bevorder die ontwikkeling van goeie betrekkinge tussen die publiek (of sy kliënte) en die onderneming. Alle aktiwiteite wat die onderneming aan die gang sit, behoort die deelname van belangegroepe in te sluit om 'n klimaat en omgewing te skep waarbinne dit maklik en sonder probleme kan funksioneer.
Goeie verhoudinge met die gemeenskap kan tot verhoogde verkope lei, wat 'n kringloop van ekonomiese vooruitgang in 'n spesifieke gemeenskap tot gevolg sal hê.
Die rol van openbare betrekkinge in ondernemings
Belangegroepe sluit in:
Openbare betrekkinge moet verseker dat 'n onderneming status en 'n goeie beeld, sowel as goeie werksverhoudinge met sy belangegroepe het. Hulle moet enige wanopvattings oor die onderneming uit die weg ruim en aktivisme voorkom. Die korrekte skakelbeleid moet geformuleer word om die volgende doelwitte te bereik:
Om 'n gunstige, winsgewende beleggingsklimaat te skep
Voorsieners van kapitaal wil winsgewend belê. Openbare betrekkinge moet die korrekte klimaat en omgewing skep waarbinne dit kan gebeur. Hulle kan ook nuwe beleggers nooi om by 'n vennootskap of beslote korporasie aan te sluit, of om aandele in 'n maatskappy uit te neem.
Om 'n veilige finansieringsgeleentheid te skep
Verskaffers van leenkapitaal moet seker wees dat hulle 'n veilige finansieringsgeleentheid benut as hulle lenings aan 'n spesifieke onderneming toestaan of hul skuldbriewe koop.
Om die geleentheid vir werksekuriteit te bied
Werknemers wil van 'n permanente werk en vaste inkomste verseker wees. Openbare betrekkinge kan vir 'n gunstige atmosfeer in 'n onderneming en 'n ontspanne, goed toegeruste werksomgewing sorg. Dit sal arbeidsprobleme en ongelukkigheid voorkom en die beste werknemers lok.
Om te help om 'n goeie produk te bemark
'n Goeie produk lok gereelde klante en tevrede kliënte. Openbare betrekkinge kan help om 'n gunstige houding teenoor produkte op te bou deur geskikte reklameveldtogte te onderneem. Op hierdie manier is verbruikers seker dat hul behoeftes bevredig sal word as hulle die produkte koop wat die onderneming aanbied.
Om handelaars te oortuig dat 'n produk sal verkoop
Handelaars sal net 'n produk aanhou as hulle oortuig is dat dit sal verkoop. Openbare betrekkinge moet sorg dat 'n vertrouensverhouding met handelaars wat die produkte koop, gevestig word. Handelaars wil ook seker wees van goeie en doeltreffende rugsteundiens en die beskikbaarheid van onderdele vir die produk.
Om verskaffers te verseker van 'n vaste mark vir grondstowwe of halfverwerkte stowwe
'n Onderneming kan 'n mark vir grond- of halfverwerkte stowwe bied as hulle die produkte vir vervaardiging nodig het. Verskaffers van sulke stowwe maak op die ondersteuning van die onderneming staat.
Om 'n mark vir verskaffers van hulpdienste te verseker
Openbare betrekkinge moet verseker dat skakeling met verskaffers van hulpdienste, soos vervoer, finansiering, versekering, berging, verspreiding, en reklame gesond is. Hierdie hulpdienste kan vir die onderneming onmisbaar wees en daarom moet hul welwillendheid uitgebrei en aangemoedig word.
Om gesonde skakeling met die regering te verseker
Openbare betrekkinge moet verseker dat die onderneming die wette van die land gehoorsaam en dat betalings aan die staat, byvoorbeeld BTW, lopende betaalstelsel en inkomstebelasting, op die toepaslike tye geskied.
Om gesonde skakeling met die gemeenskap te verseker
Enige onderneming, ongeag hóé groot of hóé klein, het 'n invloed op die gemeenskap. Ondernemings gebruik die gemeenskap en bied produkte of dienste aan die gemeenskap. Die openbarebetrekkinge-afdeling het hier 'n belangrike taak, aangesien openbare mening ál hoe belangriker word en 'n bepalende faktor in die voortgesette bestaan van die onderneming kan wees. In baie gevalle moet openbare betrekkinge verseker dat die lede van die gemeenskap opgevoed word om te voorkom dat onkunde omtrent die onderneming en sy produkte 'n negatiewe beeld by hulle skep. Nóg die ligging van 'n onderneming nóg sy produkte moet die plaaslike ekologie versteur en dit is die taak van die openbare betrekkinge-afdeling om toe te sien dat dit nie gebeur nie. Betrokkenheid by gemeenskapsprojekte, soos byvoorbeeld die bou van gesondheidsorgsgeriewe, die finansiering van skoolaktiwiteite, en die oprigting van ontspanningsgeriewe, is 'n manier om die gemeenskap se goedsgesindheid te wen.
Kim Dae-jung
Kim Dae-jung, ( Koreaanse uitspraak: [kim.dɛ.dʑuŋ]; 6 Januarie 1924 – 18 Augustus 2009), was 'n Suid-Koreaanse politikus wat as die president van Suid-Korea gedien het van 1998 tot 2003.
Hy het die Nobelprys vir Vrede in 2000 ontvang, die enigste Koreaanse Nobelprysontvanger in die geskiedenis. Daar word soms na hom as die "Nelson Mandela van Suid-Korea" verwys.
84
Die jaar 84 was 'n skrikkeljaar wat volgens die Gregoriaanse kalender op 'n Saterdag begin het. Dit was die 84ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Gillian Taylforth
Gillian Taylforth (gebore 14 Augustus 1955) is 'n Engelse aktrise. Sy is bekend vir haar rolle in die televisiereekse EastEnders (1985) en Footballers' Wives (2002).